آذربایجان جمهورباشقانی سئچیمینه حاضیرلانیر.
آمریکا و فرانسا مرکزلی آنکئت شیرکتلری ایله سیویل توپلوم هؤرگوتلرینین ۱۱ آوریل‌ده‌کی جمهورباشقانی سئچیمینه ایلیشکین آذربایجان‌دا آپاردیغی سورغولاردا، جمهورباشقانی ایلهام علی‌یئوین اویونون یوزده ۸۳ دولایین‌دا اولدوغو معین ائدیلدی. آمریکالی آژف هؤرگوتو و وطنداشلارین ایشچی حاقلارینی قوروما بیرلیگی، ۱۱ آوریلده‌کی جمهورباشقانی سئچیمی اؤنجه‌سینده قامواویو آراشدیرماسی گرچکلشدیردی. آراشدیرمایا، اولکه‌نین فرق‌لی بؤلگه‌لریندن مین ۵۰۰ نفر قاتیلدی. قاتیلیمچیلارین یوزده ۷۴و "آذربایجان‌دا پارلمان و یا جمهورباشقانی سئچیملرینه عمومیتله نه نسبتده قاتیلیرسینیز؟" سوروسونا "هر زامان» جوابینی وئردی. سئچیجینین یوزده ۱۰ونون ایلک دفعه سس وئرجگی بللی اولونان سورغودا، "جمهورباشقانلیغی سئچیمی بو گون ائدیلسه ایدی و آشاغی‌داکی شخصلر نامیزد اولسایدی، کیم اوچون سس وئریردینیز؟" سوالینا ایشتیراک‌چیلارین یوزده ۸۲،۹و مؤوجود پرزیدنت ایلهام علی‌یئو جاوابینی وئردی.
"جمهورباشقانی ایلهام علی‌یئوه قارشی یاناشیمی تعین ائتمک و فعالیتلرینه یؤنلیک دوشونجلری اؤیرنمک" آماجییلا یؤنلدیلن سورویا قاتیلیمچیلارین یوزده ۵۸،۷‌سی "اولکه اکونومی‌سینین گلیشمه‌سینی تامین ائدیر"، یوزده ۷۵ی "وطنداشلارلا ایلگیلنیر"، "آذربایجانی اولوسلاراراسی آلاندا یاخشی بیر شکیلده تمثیل ائدیر"، یوزده ۶۰،۷سی ده «اولکه‌نین گوونلیگینی ساغلاییر» شکلینده جاوابلادی. اؤلکه‌ده ۱۱ آوریل‌ده ائدیله‌جک سئچیم‌ده یئنی آذربایجان پارتیسینین نامیزدی مؤوجود پرزیدنت ایلهام علی‌یئو، بوتؤو آذربایجان خالق جبهه‌سی پارتیسینین نامیزدی قدرت حسنقولیئو، سوسیال-دموکرات پارتینین نامیزدی آراز علی‌زاده، آذربایجان میلی دیریلیش حرکتی پارتیسینین نامیزدی فرج قولیئو، آذربایجان خالق جبهه‌سی  پارتیسینین نامیزدی رازی نوروللایئو، معاصر موساوات پارتیسی نامیزدی حافیظ حاجییئو، مستقیل نامیزد زاهید اوروج، دموکرات پارتی نامیزدی سردار ممدوو یاریشاجاق.
